钦定古今图书集成/方舆汇编/职方典/第1185卷 > 《水龙吟》〈有序〉前人
## 钦定古今图书集成/方舆汇编/职方典/第1185卷 > 《水龙吟》〈有序〉前人

闾丘大夫孝直公显，尝守黄州，作《栖霞楼》，为野中绝胜。元丰五年，予谪黄，正月十七日，梦扁舟渡江，中流回望，楼中歌乐杂作，舟中人言公显方会客也。觉而异之，乃作此词。

小舟横截，春江卧看翠壁红楼起。云间笑语，使君高
会，佳人半醉。危柱哀丝，艳歌馀响，绕云萦水。念故人
老大，风流未减，独回首、烟波里。　推枕惘然不见，但
空江、月明千里。五湖闻道，扁舟归去，仍携西子。云梦
南州，武昌南岸，昔游应记。料多情梦里，端求见我，也
参差是。

红。长记平山堂上，敧枕江南烟雨，杳杳没孤鸿。认得
醉翁语，山色有无中。”　一千顷，都镜净，倒碧峰。忽然
浪起，掀舞一叶白头翁。“堪笑兰台公子，未解庄生天
籁，刚道有雌雄。一点浩然气，千里快哉风。”